জাতীয় দলের অস্ট্রেলিয়ান কোচদ্বয় বাংলাদেশের সঙ্গে দুই বছরের জন্য চুক্তিবদ্ধ হয়েছেন। দায়িত্ব নিয়েই জিম্বাবুয়ে সফরের জন্য সংক্ষিপ্ত সময়ে দল প্রস্তুতিতে হাত লাগাবেন তারা। পাঁচটি একদিনের ক্রিকেট সিরিজ ও একটি টেস্ট খেলতে ২৭ জুলাই জিম্বাবুয়ের উদ্দেশে ঢাকা ছাড়বেন ক্রিকেটাররা। সঙ্গে থাকবেন নতুন নিয়োগপ্রাপ্ত প্রধান কোচ ল, ফিল্ডিং কোচ সুইফট এবং ভারতীয় বংশোদ্ভূত দক্ষিণ আফ্রিকান নাগরিক ফিজিও বিভব সিং। ফিজিও ঢাকায় আসবেন ২০ জুলাই।